તે રુમીને દગો કરે છે અને બીજા દિવસે આવતો નથી. રુમી અને વિકી વચ્ચે આ બાબતે ખૂબ ઝઘડો થાય છે પણ આ દરમિયાન વિદેશથી લગ્ન માટે આવેલો રૉબી(અભિષેક બચ્ચન) માટે રુમીના સંબંધની વાત આવે છે તો તેની તસવીર જોઈને જ પ્રેમમાં પડી જાય છે. વિકીથી નારાજ રુમી રૉબી સાથે લગ્ન માટે હા કરી દે છે પણ બાદમાં વિકી તેને પોતાના પ્રેમની કમસ આપીને મનાવી લે છે અને ઘરેથી ભાગવા માટે મનાવી લે છે. કમિટમેન્ટ ફૉબિક વિકી હજુ એટલો પરિપક્વ નથી થયો કે, લગ્નની જવાબદારીને નિભાવી શકે એટલે તે વારંવાર પોતાની જવાબદારીથી પીઠ ફેરવી લે છે. છેવટે રુમીના હાથમાં રૉબીના નામની મહેંદી લાગે છે અને બીજા દિવસે તેના લગ્ન છે પણ વિકી કોઈપણ સ્થિતિમાં રુમીને બીજા કોઈની થવા દેવા માગતો નથી, તે ફરી એકવાર ભાગવાનો પ્લાન બનાવે છે પણ વિકી ફરી એકવાર પલટી ખાઈ લે છે.